पाएं अपने शहर की ताज़ा ख़बरें और फ्री ई-पेपरडाउनलोड करें
घरौंडा. जहां एक तरफ आज के समय में संयुक्त परिवार खत्म होते जा रहे हैं, लोगों को छोटे परिवार अच्छे लग रहे हैं वहीं एक ऐसा भी परिवार है जहां 54 लोग एक साथ रहते हैं। यूं तो कहा जाता है छोटा परिवार सुखी परिवार लेकिन ये परिवार इतना बड़ा है जिसकी आपने कल्पना भी नहीं की होगी। और आप को यह जानकर हैरानी हो सकती है कि यह परिवार बड़ा होने के बावजूद बहुत ही खुश है। आज के समय में जहां एक तरफ परिवार टूटते जा रहे हैं वहीं 48 सालों से साथ रह रहा 54 लोगों का यह परिवार सभी के लिए एक मिसाल बना हुआ है।
विभिन्न जातियां, धर्म व संप्रदाय के साथ सामंजस्य बैठाते हुए विश्व में अपनी पहचान बनाने वाले भारत की एक लघु तस्वीर मधुबन स्थित अर्पणा के आंगन में देखी जा सकती है। यहां भारत के पूर्व से पश्चिम व उत्तर से दक्षिण अलग-अलग राज्यों से सेवा भाव को लेकर आए महिला-पुरुष बीते 48 वर्षो से एक साथ मिलजुलकर रहते हैं।
विभिन्न धर्मो से होने के बावजूद ये लोग न केवल एकसाथ रहते हैं बल्कि सुबह-शाम पूजा अर्चना भी एक साथ करते हैं। एक रसोई में सभी का भोजन बनता है और एक ही डाइनिंग टेबल पर सभी लोग सुबह का नाश्ता, दोपहर का भोजन व रात्री भोज एक साथ करते हैं।
(आगे की स्लाइड में देखें इस परिवार का एक ही है राशन कार्ड)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn